**Magyar irodalom**

**7. évfolyam**

**2020. március 30-április 03.**

**Az egész heti feladatot kapjátok!**

**Határidő: 2020. április 07.**

**1. Előző hét:**

Reméljük, a munkafüzeti feladatot nem találtátok nehéznek. Azért elküldöm a javítókulcsot, hogy ellenőrizhessétek. Természetesen máshogy is meg lehetett fogalmazni a magyarázatot.

Mf. 59/2.

1. A madár arra az ágra ült…

3. Összevesznek, összeverekednek.

2. De szépen énekel a madaram!

5. Senkinek nem adok igazat.

4. Eljött a per napja.

**2. A heti tananyag a Szondi két apródja című ballada.**

Mi a ballada? A műfaji jellemzők felelevenítéséhez ajánlom az alábbi kisfilmet:

<https://www.youtube.com/watch?v=SCSbPsm-FfQ>

Az első feladatod: A digitális tananyagot elég csak 2 perc 17-ig hallgatnod, mert számunkra most itt véget ér a lényeges. Tovább nem is kell nézned. Ez nem sok írnivaló, nem kell megijedni, de hallgasd is figyelemmel és jegyzeteld le a füzetedbe, amiről beszélnek. A ballada jellemzőiről lesz szó. (kb. 3 dia tartalma)

Ha valami miatt nem tudnád megnyitni a tananyagot, akkor egyszerűen csak szedd össze a balladáról tanultakat a füzetedbe! Bármit használhatsz, még a tavalyi irodalomkönyvet is.

3. **Keressétek ki a könyvből a Szondi két apródja c. balladát! ( 99-101. oldal)**

Közben hallgassátok is meg!

<https://www.youtube.com/watch?v=SauBb1-dLeE>

4. **A 102. oldalon az 1-es feladat** jól szemlélteti, mit jelentenek a versszakok. Olvassátok át a feladatot! Ennek tudatában remélem, már jobban értitek a művet, és hogy mit is jelent az, hogy két szólamú.

Álljon itt még egy mgyarázat:

Az egyik szólam az, amit a dalnokok énekelnek Szondiról a sírnál, visszaemlékeznek az eseményekre. Az ő lantos énekükből tudjuk meg a várostrom eseményeit. Fiatal hadapródok, akik elkötelezték magukat Szondinak és a hadvezér halála után sem hagyják el a sírt.

A másik szólam pedig a török követ, aki felment a hegyre, Szondi sírjához, hogy lecsábítsa onnan a két ifjút Alihoz, a győztes török hadvezérhez. Kezdetben a követ szép szóval csábítgatja a fiatal fiúkat, szépen kérlel, de a két ifjú nem megy vele a török táborba, sőt, szóra sem méltatják a törököt, csak gazdájukat, Szondit dicsőítik énekükkel. Így a török követ lassan elveszíti a türelmét, fokozatosan durvul a hangja, a ballada végén már fenyegetőzik.

A két ifjú a rendületlen hűség és hazaszeretet példája.

A balladának volt Arany kortársai számára is mondanivalója, ami Ferenc Józseffel kapcsolatos, hisz a császár volt az 1848/49-es forradalom és szabadságharc eltiprója, a ballada pedig 1856-ban keletkezett. Arany sosem tudott megbékélni az uralkodóval, mert számára ő volt az az ember, aki eltiporta a magyar szabadságharcot.

Olvassátok most el a balladát szólamonként, azaz csak a megadott versszakokat olvassátok el egymás után!

(5,7,9,11,13,15,17,19 versszakok illetve 6,8,10,12,14,16,18. versszakok)

**Házi feladat: a munkafüzet 60/1-es feladata.**

Ha van kedvetek, meghallgathatjátok a balladát Koncz Zsuzsa előadásában, egy régebbi felvételen.

<https://www.youtube.com/watch?v=zD8phwP-B5U>

**Ha készen van a lecke, csak egy igazolást küldjenek a szüleitek, hogy mindent megcsináltatok.**

A következő héten elküldöm a megoldást, hogy tudjátok ellenőrizni a munkátokat.

Ha szorgalmit is csináltok, akkor a mellékletet nevezzétek át szorgalminak!

**Szorgalmi**

Arany balladaköltészetéről itt megnézhettek egy 6 perces bemutatót.

Kb. 2,30-kor kezdődik az a rész, amelyik a Szondi két apródjáról szól.

<https://zanza.tv/irodalom/romantika/arany-janos-balladakolteszete>

Válaszolj a füzetedben a következő kérdésekre!

1. Arany Jánosnak két balladás korszakát tartják nyilván.

Arany melyik balladás korszakában keletkezett a Szondi két apródja?

2. Honnan veszi Arany a témáját?

3. Mit jelent az, hogy kétszólamú a ballada? (Nagyon fontos, hogy ezt megértsd, mert akkor megérted az egész balladát! Jegyzeteld le magadnak!)

4. Mi volt a legfontosabb témája az idősödő Arany balladaköltészetének (Őszikék- korszak)?

5. Melyik balladája örökíti meg a nagyvárosi élet veszteseit?

6. Melyik híd átadására írta Arany a balladát?

7. Sorold fel azt a 3 balladát, amelyeket a film emleget Arany időskori balladái közül!

Jó munkát kívánunk!